फस्टाउँदो कुखुरापालन व्यवसायलाई लक्षित गर्दै सरकारले पनि अभियानमुखी मकै कार्यक्रम (मिसन मेज) चलाएको थियो । आर्थिक वर्ष ०६४/६५ देखि काभ्रे, चितवन, रौतहट, बारा, सुनसरी, सर्लाही, नवलपरासी, रुपन्देही र दाङ गरी ९ जिल्लामा यो कार्यक्रम सञ्चालित थियो । कार्यक्रमले मकैको हाइब्रिड बीउमा अनुदान त दियो तर त्यसपछि उन्नत खेती प्रविधिमा जोड नदिँदा कार्यक्रम परिणाममुखी बन्न सकेन । बिउमात्रै पाएर किसानले सोचे अनुसार उत्पादन लिन नसकेको बालीविज्ञको भनाइ छ ।
